paragraph_text: Oscar na najboljeg sporednog glumca (eng. Academy Award for Best Performance by an Actor in a Supporting Role) je jedna od Nagrada za zasluge koju svake godine dodjeljuje Akademija filmskih umjetnosti i znanosti (AMPAS) kako bi odala počast glumcu koji se istaknuo izvanrednom izvedbom tijekom rada u filmskoj industriji. Dok glumce nominirane za ovu nagradu biraju sami glumci i glumice, pobjednika izabiru svi članovi. Po trenutnom sustavu, glumac je nominiran za pojedinu izvedbu u pojedinačnom filmu, a takve nominacije su ograničene na njih pet po godini.